**Kedves Szülők!**

Ezúton tisztelettel kérjük Önöket, hogy segítve munkánkat töltsék ki a gyermekük 2023/2024. tanévi étkeztetésére vonatkozó mellékelt nyomtatványokat.

**Ügyfélszolgálati Iroda**

**6800 Hódmezővásárhely, Kossuth tér 1. a fsz. 24.**

Hétfő: 08:00 – 18:00;

Kedd és Csütörtök: 10:00 – 15:00;

Péntek: 08:00 – 12:00

**Szerdán nincs ügyfélfogadás!!!**

**Gyermeke étkezését csak abban az esetben tudja lemondani, amennyiben ezt a webes felületen Ön lemondja - az iskolában történő szóbeli lemondás az osztályfőnöknél nem lehetséges. Visszamenőleges étkezés lemondásra nincs lehetőség!**

A hiányzások miatti **étkezés lemondásokat** továbbra is **a tárgynapot megelőző munkanap 9 óráig** **jelenthetik be érvényesen a webes felületen:** [**https://ebedjegy.hodmezovasarhely.hu/ebedjegy/**](https://ebedjegy.hodmezovasarhely.hu/ebedjegy/)

**Az Ön ügyintézője**

**+36/30/749-8755 Iván Andrea**

**ügyintézők e-mail elérhetősége:** [kozetkeztetes@hodmezovasarhely.hu](mailto:kozetkeztetes@hodmezovasarhely.hu)

Étkezési típus módosítását csak a következő hónap első munkanapjától tudjuk figyelembe venni, illetve az étkezés hosszabb távú vagy végleges lemondását is csak írásban áll módunkban elfogadni.

A szeptemberi étkezési díjról szóló számlát a Hódmezővásárhely Megyei Jogú Város Önkormányzata augusztus hónapban állítja ki és küldi el a szülő/gondviselő részére. **A befizetés beérkezése a szolgáltatás igénybevételének feltétele.**

Felhívjuk figyelmüket, hogy amennyiben a megállapított térítési díj befizetése az ügyfélnek felróható okból tárgyhónapot megelőzően nem történik meg, vagy az előző tanévről nyilvántartott díjhátraléka van, a fizetési felszólítás megküldésével egyidejűleg értesítjük a Kagylóhéj Gyermekjóléti és Családsegítő Központot/Szolgálatot. Továbbá tájékoztatjuk Önöket, hogy a gyermekek napközbeni ellátásáról és a gyermekétkeztetés térítési díjáról szóló 41/2021. (XII.16.) önkormányzati rendelet 7/C § (2) bekezdése értelmében a 15 napos fizetési határidő eredménytelen lejártát követően, de legkorábban a felszólítás kiküldését követő hónap első napjától a **gyermekétkeztetési szolgáltatás megszüntethető.**

**Utalás esetén** az alábbi **bankszámlaszám**ot használja:

**K & H Bank 10400559 – 00032636 – 00000002**

**Kérjük a közlemény rovatban feltétlenül tüntesse fel az számla számát és a gyermek nevét!**

**Kedvezmények:**

**100 %-ban támogatott étkezés:**

* Nevelésbe vétel

**50 %-ban támogatott étkezés:**

* Rendszeres gyermekvédelmi kedvezmény
* Nagycsalád (3 vagy több gyermek után járó családi pótlék esetén)
* SNI (sajátos nevelési igényű) – orvosi szakvélemény szükséges
* Tartósbeteg gyermek után járó kedvezmény

**2023. szeptemberétől érvényes teljes árú étkezési térítési díj:**

**1x-i** (ebéd) NORMÁL: 690,- Ft/nap DIÉTÁS: 715,- Ft/nap

Felhívjuk szíves figyelmüket, hogy a lemondott nap étkezési díja a tárgyhót követő hónapban utólag kerül levonásra (azaz pl. a gyermek februári hiányzását majd a március havi díjfizetéskor vesszük figyelembe).

**A nyomtatványt** kérjük, hogy ügyfélszolgálati időben vagy e-mailes elérhetőségen valamelyikén leadni szíveskedjenek **a kedvezményekre jogosító igazolások másolatával együtt!**

Amennyiben a tanév kezdetéig gyermeke étkeztetésében, illetve a közölt adatokban valamilyen módosításra lenne szükség, kérjük, keresse fel ügyfélszolgálatunkat.

A **diákigazolvány használata minden intézményben kötelező**, ezért kérjük szíveskedjen ezt a rovatot kitölteni az étkezést megrendelő nyilatkozaton (jobb felső sarok 1-sel kezdődik).

Amennyiben már regisztrált az [**https://ebedjegy.hodmezovasarhely.hu/ebedjegy/**](https://ebedjegy.hodmezovasarhely.hu/ebedjegy/) oldalon, akkor ugyanazzal a jelszóval tud a továbbiakban is belépni.

**Az általános iskolák első évfolyamára beiratkozott tanulók esetében első alkalommal az Önkormányzat biztosít egyéni kártyát az étkezés igénybevételéhez, melynek érvényessége 2023. október 31, melynek érvényességi ideje szükség esetén meghosszabbítható**.

A webes felületen ki is tudja fizetni gyermeke következő havi étkezési díját, bankkártyával, minden hónap 14-ig. Utána már csak az átutalás vagy az ügyfélszolgálatunkon való befizetés áll rendelkezésére – készpénzzel, bankkártyával vagy Szép Kártyával.

**A Nyilatkozatok és a kedvezményre jogosító papírok leadási határideje**: 2023. június 30.